ปภ. แนะผู้ปกครองดูแลบุตรหลานใกล้ชิด ลดเสี่ยงอุบัติภัยจมน้ำ เพื่อเพิ่มความปลอดภัยในช่วงปิดภาคเรียน
ปภ. แนะผู้ปกครองดูแลบุตรหลานใกล้ชิด ลดเสี่ยงอุบัติภัยจมน้ำ เพื่อเพิ่มความปลอดภัยในช่วงปิดภาคเรียนนายชยพล ธิติศักดิ์ อธิบดีกรมป้องกันและบรรเทาสาธารณภัย (ปภ.) กล่าวว่า ในช่วงปิดภาคเรียน ผู้ปกครองส่วนใหญ่จะพาบุตรหลานเดินทางท่องเที่ยวตามสถานที่ต่างๆ ซึ่งการท่องเที่ยวทะเล การเล่นน้ำในสระว่ายน้ำ หรือแหล่งน้ำตามธรรมชาติ มีความเสี่ยงต่อการเกิดอุบัติภัยทางน้ำ หรือเด็กจมน้ำเสียชีวิต  เพื่อความปลอดภัย กรมป้องกันและบรรเทาสาธารณภัย ขอแนะข้อควรปฏิบัติในการพาเด็กท่องเที่ยวแหล่งน้ำต่างๆ อย่างปลอดภัย โดยกรณีพาบุตรหลานไปเที่ยวทะเลควรตรวจสอบสภาพอากาศ โดยติดตามพยากรณ์อากาศ หากมีประกาศแจ้งเตือนคลื่นซัดฝั่ง พายุลมแรงหรือฝนตกหนักควรงดการลงเล่นน้ำในบริเวณดังกล่าว รวมถึงจัดเตรียมเครื่องใช้ที่จำเป็น เช่น ห่วงยาง เสื้อชูชีพและสวมใส่เสื้อชูชีพ หรือใช้ห่วงยางอย่างถูกวิธี เพราะหากเกิดเหตุฉุกเฉิน หรือเป็นตะคริว และไม่ปล่อยให้เด็กลงเล่นน้ำตามลำพัง โดยควรดูแลบุตรหลานอย่างใกล้ชิด